《田园四时 其二 春》
宋代·华镇

细风吹尽桑黄紫，绿暗柔条添旖旎。晚来逐伴望林梢，三星便欲当辰巳。

节过清明未云远，碎发新蚕已盈纸。迟日融融暖有馀，早晚应须候眠起。

作者简介：宋会稽人，字安仁，号云溪。神宗元丰二年进士。官至朝奉大夫，知漳州军事。平生好读书，工诗文。有《扬子法言训解》、《云溪居士集》、《会稽录》等。